Koristepuutarhurin pihalla: elokuuta 2009
Olen tänään ottanut melkoisen määrän kuvia puutarhasta, kun päivitykset ovat pahasti jääneet tekemättä. Kyllä täällä koko ajan jotain kuitenkin on tapahtunut. Ainakin kukat ovat kukkineet :) Minähän olen nimennyt kaikki kukkamaat selvyyden vuoksi, koska kukkamaita löytyy muutama. Jokaisella nimellä on jokin historia ja tämä maa on saanut nimensä kukkamaan toisessa päässä vartiota pitävän vesikannuja pitelevän tytön mukaan. Tytöllä ei ole kannuissaan kuitenkaan vettä, koska pihalla on mielestäni muutenkin jo tarpeeksi vesiaiheita ja liika on liikaa puutarhassakin joissain tapauksissa.Kohta alkaa olla harventamisen aika näissäkin maissa. Onneksi on taas ilmoittautunut muutama tuttu joilla on puutarhanlaitto meneillään. Minä kun en raaski heittää yhtään perennaa kompostiin.Tässä siis yleiskuva yhdestä suunnasta ja tuohon perään laitoin muutaman lähikuvan kukista, jotka tähän aikaan hallitsevat tätä nurkkaa.
Päivänsilmä KultapalloTarhapäivänliljoja
Liljanmaa kehittyy pikku hiljaa. Mäntyjen juurilla köynnöshortensiat saavat pituutta, pionit kukkivat kesällä, vaikka siirsin ne melkein jäisinä paakkuina viime syksynä. Ehkäpä se olikin hyvä aika, kun kasvit olivat aivan lepotilassa. Aiemmin, jos on pioneja pitänyt siirtää, olen tehnyt siirron jo elokuun loppupuolella. Kukat ovat selvästi pienempiä täällä, kuin mitä ne olivat aurinkoisemmassa paikassa, mutta hyvä näin. Toinen rivi pioneita pääsee paremmin oikeuksiinsa talon edustalla ja kukkii aiemmin kuin tämä "entinen takarivi". Siirsin tälle maalle kaikkiaan seitsemän pionia. Pionien edessä kasvaa kuivassa paikassa hyvin viihtyvä raitakuunlilja. Tässä se myös pysyy sopivan pienikokoisena eikä rehevöidy liikaa.Purppurakeijunkukka nauttii selvästi olostaan tässä puolivarjoisessa paikassa (tuossa korituolin oikealla puolella) , kun taas korallikeijunkukka näyttää vaativan aurinkoisemman paikan. Se siis saa siirron vielä tänä syksynä.
Keijunmekkoja olen kasvattanut vissiin kymmenen vuotta. Viime kesä oli kuitenkin ensimmäinen, jolloin siemeniä en itse kasvattamistani saanut, mutta onnistuin kuitenkin saamaan niitä toiselta kasvattajalta :) Tänä vuonna odotan hyvää siemensatoa.Hopealanka sopii keveytensä ja värinsä vuoksi mielestäni tälle hienosti kaveriksi.
Alppitähti kasvaa minulla turhan ravinteikkassa maassa tällä hetkellä ja lehdet ovat tummemman vihreät kuin pitäisi olla. Aina on kukkamaissa jotain muuteltavaa. Rentokasvuinen törmäkukka levittää kukkansa mukavasti kivetykselle.Nämä kaverit kasvavat vierekkäin.
Thedina's Rasakulla eli Akulla on ikää jo yli viisi kuukautta ja alkaa olla täysikasvuisen kokoinen. Toivottavasti ;) eikä kasvaisi enää paljon. Säkäkorkeus on japaninpystykorvauroksella 38 cm ja Akulla se on jo n. 37 cm. Valjaita piti löysätä tänään ja vitseilin pojalleni, että onko Akulla massankasvatuskausi meneillään? Tänään Aku on kuulemma nostanut ensimmäistä kertaa jalkaa, joten se on jo iso koira.Viime vierailusta alkaa olla jo kolmisen viikkoa ja odotan Akua ja isäntää saapuvaksi, toivottavasti se tapahtuu lähiaikoina. Aku rakastaa juosta ja remuta pihalla ja olla sen valtias. Olla villi ja vapaa kun tulee kaupungista mökille :) Tämä kuva ei nyt aivan tee oikeutta Akun ylväälle ryhdille ja leijonanharjalle, mutta toiste sitten parempi kuva. Lähettänyt
Pihakierrokseen kuuluu ilman muuta jokakesäiset kuvat puissa kiipeilevistä köynnöksista, koska joka kesälle tulee muutoksia. Köynnöshortensiat kuvaan myöhemmin.Tässä humala nauttii kesästä ilman kirvoja. Nämä kirvattomat kesät ovat olleet tosi vähissä. Piippuköynnös puolestaan on nauttinut hyvin palaneesta hevosenlannasta ja runsaista vesisateista. Lehdet ovat mainion kokoisia. Laikkuköynnöksellä (oikealla) on seuraanaan haiseva kimikki. Olen havainnut, että laikkuköynnöksellä kestää muutama vuosi alkuunlähdössä, mutta sen jälkeen se onkin aivan mahdoton kasvaja. Viitisen vuotta sitten istutimme pihan ensimmäisen laikkuköynnöksen terassin pöydän näkösuojaksi. Tänä kesänä kasvi on sitten villiintynyt kasvuun, jota pitää ilmeisesti alkaa rajoittamaan sekatööreillä, kun ne vielä pystyvät siihen. Seuraavaksi pitänee ottaa järeämmät aseet käyttöön. Laikkuköynnökseen tulee muuten aivan ihanan tuoksuiset pienet valkoiset kukat alkukesästä. Vaaleanpunainen Clematis Alpina ei nyt ole tietysti enää parhaimmillaan, kun kukinta on ohi, mutta kivat hörhelöiset siemenkodat koristavat sitä ensi kevääseen saakka. Tämä on kivunnut jo varmaan neljän metrin korkeuteen. Alhaalla ei ole paljon lehtiä, mutta latvustossa sitäkin enemmän. Tämä pitää suojata verkolla syksyllä, sillä jussi tykkää alpinan rungosta talvella.
Värimintut ovat kukkineet jo monta viikkoa päivänsilmien kanssa. Hämykuunliljat ovat mahdottoman kokoisia, kun on ollut suotuisa kesä niille. Mitään lannoitusta eivät ole saaneet pariin vuoteen kun kasvu on muutenkin kuvien luokkaa. Vanhanaikaisesta rohtosuopayristä pidän kovastikin näkönsä ja tuoksunsa vuoksi.
Mustasilmäsusanna viihtyy suojaisassa paikassa kasvihuoneen kulmalla. Clematis Alpinan tukikehys on vielä toistaiseksi melkoisen tyhjänä. Kaivoin alpinat ylös, koska niillä oli hurja kasvu ja varjostivat liikaa kasvihuonetta. Tilalle istutin molemmille puolille Ruotsinkäynnöskuusamat ja toivon niiltä maltillisempaa kasvua. Kurkkuja tulee pikku hiljaa.Ja tomaatit kypsyvät sopivaa vauhtia.
Virolainen Piilu on kotiutunut hyvin uuteen paikkaansa Liljanmaahan Samoin "löytölapsi" Jackmannii, mikä kiipeilee iloisesti männynoksillaJa myös virolainen Rüütel on parhaimmillaan. Virolaisia istuttaisin enemmänkin, mutta niitä ei näiltä kulmilta tahdo saada mistään.